હંમેશા એક કારણ તો તમારી પાસે હોવાનું જ કે શા માટે તમે જીમમાં નથી જઈ શકતા, ધ્યાન નથી કરી શકતા, તમે ધુમ્રપાન નથી છોડી શકતા, દારૂ પીવાનું નથી છોડી શકતા, તમે કોઈ એક ચોક્કસ રીતે જીવન શા માટે નથી જીવી શકતા, કે પછી તમે શા માટે પોતાનો અગ્રીમતાક્રમ અસરકારક રીતે નથી ગોઠવી શકતા. સત્ય તો એ છે કે આ બધા કોઈ કારણો નથી પરંતુ બહાના છે. આ ફક્ત તમારા વલણ ઉપર, તમારી પસંદગી ઉપર છે, એવી પસંદગી કે જે તમે બહાનું કાઢવું કે રસ્તો કાઢવો, તેમાં અર્થ શોધવો કે તેનો એકદમ અસ્વીકાર કરી દેવો એ બાબતે તમે કરતાં હોવ છો.